NaiveNeuron/SloPal huggingface dataset:
P. Hrušovský, podpredseda NR SR: (2002-07-03):
J. Cuper, poslanec: Vážený pán predsedajúci, milé dámy, vážení páni, chcem sa pripojiť k pánovi poslancovi Hamžíkovi aj ja a poprosiť vás v mene postihnutých občanov z čiernej listiny, ktorí nemohli vykonávať svoje povolania počas komunistického režimu, nemohli sa gradovať, nemohli cestovať a boli inak znevýhodnení oproti ostatným občanom a sú to dnes už väčšinou ľudia, ktorí sú vo veku pokročilom, mnohí už nežijú. A cítim aj ja morálnu povinnosť, aby som sa prihovoril za týchto ľudí, aby aj oni boli vzatí pod tú historickú spravodlivosť, ktorú tento parlament aj predchádzajúci uskutočňuje a rehabilituje. A reštituuje krivdy, ktoré boli napáchané počas predchádzajúceho režimu. Sú rôzne výhrady voči tejto kategórii občanov, ktorí boli postihnutí, že sa nedá presne identifikovať tá ich skrivodlivosť, že teda nedá sa identifikovať obdobie. Jednoducho dá sa ale identifikovať to, že boli na takej listine, a dá sa ich jednorazovo odškodniť. Nejde teda o nejaké poberanie dávok po nejakú dlhšiu dobu. Je to podľa môjho názoru logické a spravodlivé, a tým sa urobí zadosť historickej spravodlivosti, ak týchto občanov táto spoločnosť odškodní za utrpenie, ktoré museli znášať po dlhú dobu, alebo preto, že na mnohých sa to vzťahovalo nielen jeden či dva roky, ale po celé desaťročie alebo aj viacej komunistického režimu. Ja sa teda prihováram v mene týchto občanov, s ktorými som sa mnoho razy stretol. Tých pokusov presadiť v tomto parlamente zákon, ktorými by boli odškodnení títo občania, vždy neprešiel. Tentoraz sa našla šanca. A myslím si, ak odškodňujeme kategóriu tých občanov, ktorí boli z kresťanského disentu, ak sme odškodnili obete holokaustu, že v zmysle zákona ktorý sme tu schválili ešte v predchádzajúcom funkčnom období a v zmysle ktorého je aj pamätník v tomto parlamente, urobíme tak spravodlivosti aj v tomto prípade zadosť, a preto vás prosím v mene týchto občanov, aby ste podporili pozmeňujúci návrh pána poslanca Hamžíka. Ďakujem za pozornosť.
Andrejuvová, Anna, poslankyňa NR SR (2022-11-29):
Ďakujem, pán predsedajúci. Dovoľte, aby som predniesla ako určená spravodajkyňa túto spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 1807 z 8. novembra 2022 pridelila vládny návrh zákona ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Po druhé, poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Po tretie, výbory Národnej rady, ktorým bol návrh pridelený, zaujali nasledovné stanoviská: ústavnoprávny výbor odporučil Národnej rade, aby návrh zákona bol schválený s pozmeňujúcim a doplňujúcim návrhom. Výbor Národnej rady pre financie a rozpočet odporučil Národnej rade návrh zákona schváliť s pozmeňujúcim a doplňujúcim návrhom, výbor pre verejnú správu a regionálny rozvoj odporučil Národnej rade schváliť s pozmeňujúcim... návrh zákona, pardon, schváliť s pozmeňujúcim a doplňujúcim návrhom. Výbor Národnej rady pre obranu a bezpečnosť odporučil Národnej rade návrh zákona schváliť s pozmeňujúcim a doplňujúcim návrhom. Z uznesení výborov Národnej rady vyplýva tento pozmeňujúci a doplňujúci návrh, ktorý je uvedený pod, v spoločnej správe pod bodom III. Gestorský výbor odporúča tento bod schváliť. Gestorský výbor na základe stanovísk výborov vyjadrených aj v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade, aby predmetný návrh zákona, predmetný návrh zákona schváliť v znení schváleného pozmeňujúceho a doplňujúceho návrhu uvedeného v tejto správe. Gestorský výbor odporučil spoločného spravodajcu výborov, mňa, aby som predniesla a vystúpila na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov (tlač 1211a), bola schválená uznesením výboru pre obranu a bezpečnosť č. 211 na 91. schôdzi. Ďakujem, skončila som, otvorte, prosím, rozpravu, pán predsedajúci.
Huba, Mikuláš, poslanec NR SR (2013-05-30):
Ďakujem pekne za slovo, pani predsedajúca. Mám taký dojem, že situácia, do ktorej sme sa v tejto oblasti dostali, a stratégia, ktorú sme zvolili, je čosi ako pravý opak žiaducej stratégie win-win, alebo stratégie dvojitých či viacnárodných víťazstiev. A táto naša stratégia viacnásobných prehier sa vyznačuje neadekvátne vysokými cenami, ktoré za elektrickú energiu v súčasnosti platíme. Zároveň dosť pomýlenou koncepciou realizácie obnoviteľných zdrojov energie, ktorá je za istých okolností určite žiaduca, len ju treba robiť inak. Na tom sa asi zhodneme všetci, aj keď môžeme mať odlišné názory na to ako. Ale čo je dnes napriek bohatej diskusii trošku málo zdôrazňované, je tretia porážka v tomto celom, je kompromitácia vlastne rozvoja a podpory obnoviteľných zdrojov, ktorá je do budúcnosti žiaduca. Vyzýva nás k tomu aj stratégia 2020 a my teraz zvaľujeme ako keby všetku vinu na obnoviteľné zdroje, hoci aj na konkrétnych číslach tu bolo dnes niekoľkokrát dokumentované, že tú hlavnú vinu obnoviteľné zdroje nemajú, ale tak či tak ich celá táto diskusia výrazne kompromituje a bude problém potom presvedčiť všetkých zúčastnených v budúcnosti, že sa majú zasadzovať za podporu obnoviteľných zdrojov, ak si takto vlastne podpílime konár pod sebou. Ďakujem.
Laššáková, Jana, podpredsedníčka NR SR (2012-06-28):
Na vystúpenie pani poslankyne s faktickými poznámkami piati páni poslanci. Končím možnosť prihlásiť sa s faktickými poznámkami. Pán poslanec Kolesík, nech sa páči.
Pčolinský, Peter, podpredseda NR SR (2022-12-06):
Ďakujem. S faktickou poznámkou pán poslanec Blcháč.
Pčolinský, Peter, podpredseda NR SR (2022-11-30):
Ďakujem, pán poslanec, uplynul vám čas 30 minút, ktorý ste mali k dispozícii. Na vaše vystúpenie je päť faktických poznámok. Uzatváram možnosť prihlásiť sa s faktickými poznámkami. Nech sa páči, pán poslanec Kočiš.
Šeliga, Juraj, podpredseda NR SR (2021-03-17):
Na zdravie. Pani poslankyňa Kozelová, s reakciou nech sa páči.
Číž, Miroslav, poslanec NR SR (2011-03-30):
Ďakujem pekne. Pán poslanec Blanár, súhlasím s vami a súhlasím aj s hodnotením vášho vystúpenia ako vystúpenia, ktoré reprezentuje základné kontúry nášho zahraničnopolitického vnímania reality a, samozrejme, aj prostriedkov, ktoré má k dispozícii diplomacia. Nepochybne ma zaujala tá časť, kde ste popisovali úspechy a mechanizmy a nástroje, ktoré používa naša diplomacia aj vo vzťahu k problému, ktorý vzniká na juhu našej krajiny v Maďarsku. V tomto smere, samozrejme, tie základné kontúry aj sporu politického, ktoré máme, sú známe, problém je, že v súčasnosti dochádza k mimoriadnej eskalácii revizionistických snáh v Maďarsku, čo je súčasťou dlhodobej iniciatívy niekoľko desiatok rokov, problém totiž je, že začína sa prijímať už staré znenie úpravy postavenia alebo vzťahu maďarskej vlády k svojim akože občanom v zahraničí, vzbudzovali zásadné pochybnosti o tom, či je v súlade s európskymi hodnotami. Problém ale ďalší je, že teraz prichádza k výraznej eskalácii záujmov v tom zmysle, že sa prijíma ústava, prijíma sa zákon o vlastenectve. A, samozrejme, pre tvorcov takejto politiky je nesmierne dôležitá legitimizácia týchto snáh v medzinárodnom prostredí a, samozrejme, aj v bilaterálnych vzťahoch k iným krajinám, pretože do budúcnosti už budú predstavitelia Maďarska hovoriť o tom, že oni nemajú inú možnosť, pretože realizujú ústavné opatrenia, že realizujú zákon maďarský, ktorý tam je. Ak ustane u Maďarov, možno očakávať veľmi výraznú ďalšiu sériu rôzneho typu požiadaviek. Je nepochopiteľné, ak tieto riziká nevníma naša zahraničná politika. Pokiaľ sa tvári naopak a vydáva pasivitu za čosi, čo má v danom prípade priniesť väčší úspech pre rešpektovanie našich záujmov, tam, myslím si, že pri... (Prerušenie vystúpenia časomerom.)
Viskupič, Jozef, poslanec NR SR (2014-10-29):
Ďakujem, pán predseda. Ja by som chcel poznamenať, myslel som si, že si to rozmyslím počas tej prestávky, ale nie je to moc až také úsmevné, ale chcel som iba povedať, že ty tu kultúrnu vojnu proste vykopeš aj pri tomto štátnom sviatku a je jasné, že po rozhodnutí Ústavného súdu je proste zákon o registrovaných partnerstvách alebo registrované partnerstvá ľudským právom. To rozhodol Ústavný súd, ale nemotal by som konkordát celkom do témy, kde, ja viem, že v obsahu tohto zákona je ako keby ten deal medzi 1. septembrom a 28. októbrom, ale moc sa mi to vystúpenie tentokrát nepáčilo, pretože jednak sme sa bavili o téme Milana Rastislava Štefánika, jednak sme sa bavili o téme vzniku Československa, a takže konkordát, odluku od cirkvi, registrované partnerstvá by som sa bol pri zrovna tejto téme troška zdržal.
M. Číž, podpredseda NR SR: (2009-10-29):
(Hlasovanie.) Prítomných 132 poslancov, za 70 poslancov, proti 28 poslancov, zdržalo sa 32 poslancov, 2 nehlasovali. Konštatujem, že tento návrh sme schválili. Pristúpime teda k tretiemu čítaniu . Otváram rozpravu v rámci tretieho čítania. Pýtam sa, či sa niekto chce prihlásiť do rozpravy. Pani poslankyňa Vášáryová, omyl asi? Áno. Nikto, takže vyhlasujem rozpravu za skončenú. Pani spravodajkyňa, máte slovo.
Paška, Pavol, predseda NR SR (2013-11-27):
Pekné predpoludnie, vážené pani poslankyne, vážení páni poslanci, poprosím vás o registráciu, aby sme mohli odhlasovať prerokované body. (Ruch v sále.) Chcem vás na úvod informovať, že vzhľadom na žiadosť spravodajcov kvôli podaným pozmeňujúcim návrhom v rozprave budeme o dvoch návrhoch, ktoré sme prerokovali, a to vládny návrh zákona o Úrade pre reguláciu elektronických komunikácií a o druhom vládnom návrhu novely zákona o dráhach hlasovať až o 17.00 hodine. Nebudeme hlasovať o týchto prerokovaných bodoch teraz. Poprosím pána poslanca Kolesíka, aby uviedol v druhom čítaní hlasovanie o vládnom návrhu zákona o výbere mýta za užívanie vymedzených úsekov pozemných komunikácií, je to tlač 727. (Ruch v sále.) (Hlasovanie o vládnom návrhu zákona o výbere mýta za užívanie vymedzených úsekov pozemných komunikácií a o zmene a doplnení niektorých zákonov , tlač 727.)
Laurenčík, Milan, podpredseda NR SR (2021-05-04):
Prosím, prezentujme sa a hlasujme. (Hlasovanie.) Prítomných 131, za 108, proti 0, zdržalo sa 22, nehlasoval 1. Konštatujem, že Národná rada sa uzniesla tento návrh zákona prerokovať v druhom čítaní. Teraz pristúpime k hlasovaniu o pridelení návrhu výborom a určení gestorského výboru. Pán spoločný spravodajca, uveďte hlasovanie.
Remišová, Veronika, poslankyňa NR SR (2017-11-30):
Ďakujem kolegovi Žarnayovi, je presne tak, ako popísal. A keby ste sa šli pozrieť do nejakej prevádzky stravovacieho zariadenia po záverečnej, tak by ste videli majiteľa alebo jedného zo zamestnancov, ako ešte hodiny rátajú a triedia na kôpky gastrolístky, ktoré počas toho dňa dostali. Ale tým to nekončí, lebo oni ich musia potom následne posielať niekde, tie platby meškajú, čiže je to obrovská záťaž, obrovská záťaž pre samotných prevádzkovateľov stravovacích zariadení, je to záťaž pre zamestnávateľov a je to záťaž pre zamestnancov. My už roky tvrdíme, že toto treba jednoducho vyriešiť, dať priamo peniaze ľuďom, nech sa, oni si rozhodnú, čo si chcú kúpiť a ako sa chcú stravovať. A hovorím, to, ako tieto firmy prežívajú a aký biznis robia, je len vďaka podpore politikov, že toto prostredie podporuje. Čiže ešte raz, by som bola veľmi rada, keby, keby tento návrh našiel podporu, alebo keby vládna koalícia predložila vlastný návrh.
V. Faič, poslanec: (2002-03-19):
Vzhľadom na to, že Národná rada schválila 15. februára 2002 novelu zákona č. 350/1996 Z. z. o rokovacom poriadku, ktorého súčasťou je i platový poriadok, je potrebné v príslušnom ustanovení doplniť navrhované ustanovenie. To sa týka v § 3 za ods. 2 doplniť písm. c), ktoré bude znieť. Katalóg pracovných činností s prevahou duševnej práce vo verejnej službe a katalóg pracovných činností remeselných, manuálnych alebo manipulačných s prevahou fyzickej práce vo verejnej službe zamestnancov Kancelárie Národne rady Slovenskej republiky, ktorý sa určí ako súčasť jej platového poriadku s odvolávkou, ktorá sa odvoláva na ustanovenie § 143 ods. 8 rokovacieho poriadku Národnej rady. Prosím o podporu tohto pozmeňujúceho návrhu.
Danko, Andrej, predseda NR SR (2018-12-05):
Prosím, prezentujme sa a hlasujme. (Hlasovanie.) Prítomných 136 poslancov, za 61, proti 23, zdržalo sa 51, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Panie poslankyne, páni poslanci, na záver chcem vás požiadať o odsúhlasenie zmeny programu 38. schôdze a navrhujem, aby sme body návrh na vymenovanie guvernéra a viceguvernéra Národnej banky Slovenska, tlače 1248 a 1249, prerokovali v zlúčenej rozprave zajtra, teda vo štvrtok 6. decembra 2018 o 16. 15. hod. s tým, že o 17.00 hod. by sme hlasovali, teda nie v pôvodnom termíne, v utorok 11. decembra 2018 o 14.00 hod., vzhľadom aj na rýchly priebeh schôdze. Je všeobecný súhlas? (Reakcie z pléna.) Je? (Súhlasná reakcia pléna.) Mám mierny stres, ale že vraj je. Ďakujem. Poprosím vás, vážení páni poslanci, pokračujeme 18.05 o prerokovanom, teda prerokovaním bodu. Ešte, pán poslanec Dostál.
A. Belousovová, podpredsedníčka NR SR: (2008-01-21):
(Prestávka.) (Po prestávke.)
P. Hrušovský, predseda NR SR: (2003-12-11):
M. Juščík, poslanec: A stáva sa najväčším pánom, keď rodičia zistia, že nemajú  vlastným deťom dať čo jesť, a keď títo rodičia sú nahnaní z tohto titulu aj k možno absolútnym kriminálnym činom. Nemyslite si, pán minister, že spôsob, akým pokračovali rómski obyvatelia na východnom Slovensku v obci Kluknava, nie je dôsledok toho, že títo ľudia nevedia nájsť východisko, že nemajú prácu? Nemajú možnosť základných podmienok slušného žitia? Vážený pán minister, pýtam sa vás, aj naďalej budete takýmito reštriktívnymi opatreniami znižovať nezamestnanosť? A my ostaneme skutočne svedkami neustáleho nárastu samovrážd ľudí, kriminality, ktorí skutočne nebudú vedieť aj naďalej hľadať tieto východiská. Nebolo by, pán minister, lepšie, keby ste odstúpili? Ďakujem.
Blanár, Juraj, podpredseda NR SR (2022-02-02):
Pán poslanec Žiak, s faktickou poznámkou.
P. Paška, predseda NR SR: (2009-06-24):
(Hlasovanie.) 142 prítomných, 79 za, 18 proti, 45 sa zdržalo. Konštatujem, že sme schválili vládny návrh novely č. 200/1998 Z. z. o štátnej službe colníkov . Pán poslanec Lukša, spravodajca z výboru pre financie, rozpočet a menu uvedie hlasovanie o návrhu uznesenia k návrhu na vyslovenie súhlasu Národnej rady so Zmluvou medzi Slovenskou republikou a Bosnou a Hercegovinou o podpore a vzájomnej ochrane investícií. Je to tlač 999. Máte slovo, pán poslanec.
P. Hrušovský, podpredseda NR SR: (2001-09-11):
Otváram rozpravu o týchto bodoch programu. Chcem vás informovať, že písomne som dostal do rozpravy prihlášky týchto pánov poslancov: za poslanecký klub HZDS pani poslankyňa Katarína Tóthová a ďalej páni poslanci Vojtech Tkáč, Miroslav Maxon a pán poslanec Robert Fico. To sú poslanci, ktorí sa písomne prihlásili do rozpravy. Ešte predtým ako udelím prvej prihlásenej písomne do rozpravy slovo, prosím všetkých pánov poslancov, ktorí boli určení výbormi ako spravodajcovia k návrhu vlády na skrátené legislatívne konanie, aby sa dostavili do rokovacej sály, aby mohli poprípade zaujať stanovisko, ak budú chcieť, k vystúpeniam pánov poslancov v rozprave. Preto žiadam pána poslanca Vavríka, pána poslanca Bajana, aby sa okamžite dostavili do rokovacej sály. Navrhovatelia za vládu sú prítomní. Pán poslanec Bajan a pán poslanec Vavrík, vyzývam vás... (Reakcia z pléna.) Sú spravodajcovia. No tak musia byť prítomní ako spravodajcovia pri rokovaní o... Pán poslanec Vavrík je prítomný. Kde je Bajan? Musíme počkať. Vyzývam pána poslanca Bajana. (Reakcia z pléna.) Hneď, musí byť prítomný. Je prítomný. Nech sa páči, pani poslankyňa Tóthová vystúpi za poslanecký klub Hnutia za demokratické Slovensko. Máte slovo.
B. Bugár, podpredseda NR SR: (2004-05-13):
Pani poslankyňa, máte slovo. I. Belohorská, poslankyňa: Vážený pán predsedajúci, chcela by som len podporiť slová predsedu Najvyššieho súdu a chcem aj oceniť, ako vie bojovať za svoj stav. Len v rámci rovnosti pred zákonom by som mu chcela povedať, že niektoré jeho uzávery by som veľmi rada rozšírila aj na túto snemovňu. Aj poslanec musí byť aj statočný, aj odvážny. Nevidím dôvod, prečo by sme iné povolania dehonestovali, že tam môžu robiť ľudia s nižšou morálkou. Chcem ho uistiť, že aj lekári, ktorí majú v porovnaní so všetkými zamestnaniami nízke a smiešne príjmy, aj zdravotná sestra pri posteli pacienta nenecháva svoju prácu za bránami nemocnice, ale v myšlienkach si ju nosí aj domov. Chcem ho uistiť, že aj mnohí policajti, aj mnohí vojaci musia byť statoční, pretože vykonávajú prácu, ktorú majú radi a mali by byť za ňu ocenení. Nevidím dôvod, prečo by som podporila, aby jeden stav bol vyňatý v zmysle zákona. Aj poslanci mali zákonom stanovené svoje platy. A znovu upozorňujem, chcem ho uistiť, že aj tu majú sedieť statoční a odvážni ľudia.
Matovič, Igor, podpredseda vlády a minister financií SR (2022-12-01):
Ďakujem veľmi pekne. Vážený pán predsedajúci, kolegyne, kolegovia, dovoľte mi z poverenia vlády predstaviť na dnešnom rokovaní návrh na udelenie súhlasu Národnej rady pre ministra financií pred hlasovaním o vstupe Chorvátska do Európskeho mechanizmu pre stabilitu a o aktualizácii kľúča na určenie príspevkov v Rade guvernérov ESM. Materiál sa týka dvoch bodov. Po prvé, 1. januára 2023 Chorvátsko vstúpi do eurozóny, s čím je spojený aj jeho vstup do ESM, ktorý si bude vyžadovať aktualizáciu príspevkového kľúča ESM na základe najnovšieho alokačného kľúča Európskej centrálnej banky na rok 2020. Po druhé, k 1. januáru ´23 uplynie obdobie, na ktoré bola Estónsku udelená dočasná korekcia príspevkového kľúča do ESM. Táto výnimka bola udelená členským štátom, ktorých HDP na obyvateľa v čase vzniku mechanizmu nedosahoval 75 % priemeru EÚ, a to na obdobie 12 rokov od vstupu do eurozóny, čiže v minulosti aj Slovensko. V tomto kontexte dochádza k aktualizácii príspevkového kľúča, ktorá musí byť potvrdená rozhodnutím Rady guvernérov ESM. Podľa nášho zákona o ESM sa takéto hlasovanie v Rade guvernérov vyžaduje, na takéto hlasovanie vyžaduje predchádzajúci súhlas Národnej rady Slovenskej republiky. Je dôležité zdôrazniť, že týmto rozhodnutím nedochádza k zmene splateného kapitálu Slovensku v ESM. A tak, vážené panie poslankyne, vážení páni poslanci, dovoľte mi preto požiadať vás o udelenie súhlasu pre hlasovanie o vstupe Chorvátska do Európskeho mechanizmu pre stabilitu a o aktualizácii kľúča pre určenie príspevkov v Rade guvernérov ESM. Ďakujem za pozornosť.
I. Mikloš, poslanec: (2006-08-02):
Po druhé, chcem povedať, že ja som sa snažil počúvať obsah vášho vystúpenia, aj keď to nebolo jednoduché, pán podpredseda. Musím povedať, že ste viackrát zavádzali v tom, čo ste hovorili. Napr. ste interpretovali náš záväzok preniesť odvodové platby zamestnávateľa na zamestnanca ako záťaž zamestnanca. Pritom je to nezmysel, pretože my jasne hovoríme, že o tú istú sumu by bola navŕšená hrubá mzda. Aj v ďalších častiach vystúpení to bola, nehnevajte sa, taká mätež, ktorá sa veľmi ťažko vnímala. Ale ak hovoríte o Írsku, ďakujem vám za tú informáciu, priznám sa, že som nečítal a nepoznal írsku ústavu, ale skutočnosť, že politika založená na tých princípoch, na ktorých sme mali založenú politiku aj my, viedla k tomu, že Írsko za 30 rokov išlo z 50 % priemeru Európskej únie na 130 % priemeru Európskej únie a je druhou najvyspelejšou ekonomicky rozvinutou krajinou Európskej únie, svedčí o tom, že táto politika napĺňa aj tie princípy ústavy, o ktorých ste hovorili. A na záver mi dovoľte len povedať, že, viete, to nie je ani o ideológii, to je o kompetentnosti, o tom, či je niekto kompetentný alebo je nekompetentný. Z toho, čo ste hovorili, ale najmä z toho, čo je napísané v programovom vyhlásení vlády, vyplýva, že ide jasne o nekompetentný text. A dovoľte mi povedať len jednu perličku na záver. Chcete podľa programového vyhlásenia na strane 11, máte napísané, že budete podporovať projekt Think first small. Ono je to v origináli Think small first a znamená to: Mysli najskôr na malé. A ak by som vám preložil váš text, znamená to: Mysli najskôr, maličký. (Potlesk.)
Puci, Róbert, poslanec NR SR (2015-03-17):
Dajte, prosím, hlasovať o bode 271 spoločnej správy, ktorý požiadal vyňať na osobitné hlasovanie pán poslanec Hlina. Odporúčanie gestorského výboru je schváliť.
Gašpar, Tibor, podpredseda NR SR (2024-09-13):
Ďakujem navrhovateľovi. Žiada si o záverečné slovo spoločný spravodajca? Nie. Ďakujem tiež. Prerušujem rokovanie o tomto bode programu. Nasledujúcim bodom programu je druhé čítanie o návrhu poslanca Rudolfa Huliaka, Dagmar Kramplovej, Andreja Danka a Adama Lučanského na vydanie zákona, ktorým sa mení zákon č. 238/1998 Z. z. o príspevku na pohreb v znení neskorších predpisov. Návrh zákona je uverejnený ako tlač 346, spoločná správa výborov má tlač 346a. Dávam slovo poslancovi Adamovi Lučanskému, aby návrh zákona odôvodnil. Nech sa páči. (Rokovanie v druhom čítaní o návrhu poslancov Národnej rady Slovenskej republiky Rudolfa Huliaka, Dagmar Kramplovej, Andreja Danka a Adama Lučanského na vydanie zákona, ktorým sa mení zákon č. 238/1998 Z. z. o príspevku na pohreb v znení neskorších predpisov , tlač 346.)
Pellegrini, Peter, predseda NR SR (2015-10-30):
Poprosím, pán kolega, reagujte na vystúpenie. (Ruch v sále.)
Číž, Miroslav, poslanec NR SR (2012-09-20):
Ďakujem, pani podpredsedníčka, za slovo. Kolegyne, kolegovia, dovoľte, aby som v mene skupiny poslancov uviedol návrh zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom, teda autorský zákon v znení neskorších predpisov. Ide o veľmi krátku novelu tohto zákona. V podstate sa upravuje iba iba jeden paragraf a jeden odsek tohto paragrafu. Dovoľte mi niekoľko slov k dôvodom, ktoré nás viedli k predloženiu tohto návrhu zákona. Zákon č. 618/2003 o autorskom práve a právach, ktoré súvisia s týmto autorským právom upravuje povinnosti vyplývajúce z použitia predmetnom ochrany, ktoré plnia, sa plnia prostredníctvom organizácie kolektívnej správy, v ktorej bolo udelené oprávnenie na výkon kolektívnej správy v príslušnom odbore. Usporiadateľ verejného kultúrneho podujatia je v zmysle tohto ustanovenia povinný zákonom v určenej lehote oznámiť príslušnej organizácii kolektívnej správy program podujatia s uvedeným názvu diela a mena autora. Ak si usporiadateľ túto povinnosť nesplní, predpokladá sa, že na verejnom kultúrnom podujatí budú verejne vykonané len tie diela, ku ktorým právo na verejné vykonanie spravuje organizácia kolektívnej správy, aj keby sa verejne vykonávali napríklad hudobné diela, ku ktorým už uplynula doba ochrany. Toto ustanovenie posilňuje postavenie nositeľov práv a ich ochranu a zároveň umožňuje efektívny výkon kolektívnej správy týchto práv. Prax však ukázala, že v niektorých prípadoch je toto ustanovenie neprimerane prísne, navrhovaná naša úprava preto upúšťa od presne vymedzenej lehoty na splnenie si predmetnej zákonnej povinnosti usporiadateľa, avšak so zachovaním potreby uzavrieť licenčnú zmluvu s príslušnou organizáciou kolektívnej správy vždy vopred, aby nedošlo k neoprávnenému použitiu daných diel. Tiež sa upresňuje povinnosť identifikovať dielo, ktoré má byť verejne vykonané, a to tak, že sa uvedú údaje o autorstve, nakoľko nie je vždy možné uviesť konkrétne meno autora. Táto navrhovaná právna úprava tiež zdôrazňuje vyvrátiteľnosť právnej domnienky, podľa ktorej sa v prípade nedodržania predmetnej zákonnej povinnosti predpokladá, že boli použité len tie diela, ku ktorým právo na verejné vykonanie spravuje organizácia kolektívnej správy. Ďakujem, pani podpredsedníčka.
Mojš, Milan, poslanec NR SR (2013-11-29):
Pán predseda, budeme hlasovať o bodoch č. 1 až 5 spoločne zo spoločnej správy s odporúčaním gestorského výboru neschváliť. Prosím, dajte hlasovať.
Figeľ, Ján, podpredseda NR SR (2013-12-06):
Ďakujem pekne. Alojz Hlina, procedurálny.
Kollár, Boris, predseda NR SR (2021-09-28):
S ďalšou faktickou vystúpi pán poslanec Jarjabek, nech sa páči.
Blanár, Juraj, podpredseda NR SR (2021-07-01):
Pán poslanec Filip Kuffa.
P. Paška, predseda NR SR: (2006-10-18):
(Hlasovanie.) 140 prítomných, 67 za, 26 proti, 46 sa zdržalo, 1 nehlasoval. Konštatujem, že sme nepostúpili uvedený návrh do druhého čítania. Budeme pokračovať v prvom čítaní o návrhu poslancov Národnej rady Slovenskej republiky Jozefa Valockého a Jána Zvonára na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Je to tlač 90. Poprosím pani poslankyňu Beatu Sániovú, aby uviedla v prvom čítaní návrh hlasovaní.
Mikuš, Jozef, poslanec NR SR (2010-08-04):
Ďakujem pekne, pán podpredseda. Pán podpredseda Fico, niektorí politici vyberajú pri svojich argumentáciách a číslach len tie, ktoré im vyhovujú. Vy ste špecialista na toto. A toto ste robili v opozícii. A ste v podstate povedali alebo urobili to aj teraz, čiastkové informácie, polopravdy. Treba pre pravdivosť a korektnosť povedať, pripojím sa k tomu, čo hovoril môj predrečník Ivan Štefanec, že okrem tých čísel, ktoré ste povedali, má Slovensko dnes najvyšší dlh vo svojej histórii v absolútnych číslach. Ale má, čo je horšie, suverénne najvyššie tempo rastu tohto dlhu. A v našich podmienkach stredoeurópskych alebo okolitých je to suverénne najvyššie. A má jednu z najvyšších mier rastu nezamestnanosti, čo pred zhruba tromi-štyrmi rokmi bolo úplne opačne. Tento trend je strašný. Ale konkrétne len za prvý polrok tohto roku vaša vláda zadlžila Slovensko o 3 mld. eur, čo je takmer dvakrát toľko, ako to bolo v roku 2009, kedy sme prežívali v podstate to najväčšie jadro krízy, a je to štyrikrát viac ako pri tej vláde, ktorú kritizujete, vo volebnom roku 2006. A ešte jedna poznámka k tým polopravdám. Podľa toho, čo ste povedali, tak strana, ktorá nemá ambície získať 50 % a viac v parlamentných voľbách, ako keby nemohla ísť s vlastným volebným programom do volieb, pretože je naprosto jasné, že v 100 % ten volebný program nemôže splniť. A chcem len pripomenúť, že ani strana Smer – sociálna demokracia v minulých voľbách alebo po minulých voľbách nemala premietnutý celý volebný program do programového vyhlásenia vlády. Ďakujem pekne.
Danko, Andrej, predseda NR SR (2019-06-19):
Ďakujem. Vyhlasujem všeobecnú rozpravu za skončenú. Pán navrhovateľ, naozaj už, už, tak vyjadríte sa asi poobede už potom. Chcete ešte sa vyjadriť záverečným slovom? (Reakcia z pléna.) No dobre. Takže bude, ja teraz preruším pred, po vyhlásení rozpravy prerušujem schôdzu a budete sa ešte môcť aj k tomuto ako navrhovateľ, aj pán spravodajca vyjadriť, až potom dôjde k prerušeniu rokovania. Dobre? (Reakcia z pléna.) Prajem dobrú chuť. (Prerušenie rokovania o 12.07 hodine.) (Pokračovanie rokovania o 14.00 hodine.)
Kuffa, Štefan, poslanec NR SR (2022-06-24):
Pán kolega, keď ste hovorili, že od šiestich rokoch ste v lese, tak dúfam, že nespochybňujete tú skutočnosť, že regulácia medveďov je nevyhnutná a že tieto medvede sú pred... premnožené, to je úplne faktom. Už len ten, kto to chce spochybňovať, tak to bude donekonečna, do omdletia spochybňovať. Tiež ma upútala tá informácia, ktorú ste podali. Nie je to nič nové, čo ste povedali, ale ste to tak a znova tak vypichli, že vo vašom chotári je 3-tisíc danielov. No ak to bolo minulý rok, tak čo, na budúci rok ich bude koľko, 4-5-tisíc? Nechcem povedať, že raz toľko, že 6-tisíc. Ale koľko ich bude? Keď len o tisícku pribudne. A tak ako ste to aj priznali, že v podstate ste nahliadli aj do radov poľovníkov, ktorí v podstate nestíhajú nejak tú premnoženú zver tlmiť, ale vy ste vládny poslanec. My už sme v druhej polovici volebného obdobia a my stále čakáme na návrh zákonov a jeden zo zákonov je ten, ktorý bude chrániť majetky ľudí, našich obyvateľov, 120-miliónové škody, ktoré sú na poliach, a to nielen na poliach, ale aj v lesoch, ktoré sa o... sa odhaduje. A tie reálne škody sú. Sú poľnohospodári, kde tá zver dokáže im zožrať úplne, totálne všetko. Ako k tomu prídu? Zákon o poľovníctve, som zvedavý sám, aký príde tuná. Má byť taký, kde v podstate ten vlastník alebo – a to je aj rečníka otázka – kto lepšie ako vlastník si ochráni svoje vlastné polia a svoje vlastné majetky. Tu to treba jednoducho zmeniť, aby poľovníctvo nebolo len o tom, aby sa lovila iba trofejová zver a nejakým pánskym huncútstvom, ale aby sme chránili ľudí, obyvateľstvo, ale s... aj majetky ľudí.
Ďuriš Nicholsonová, Lucia, podpredsedníčka NR SR (2019-02-01):
Vyhlasujem všeobecnú rozpravu k tomuto bodu za skončenú. Pán navrhovateľ, je niečo, čo chcete dodať? Nech sa páči.
Laššáková, Jana, podpredsedníčka NR SR (2015-12-02):
Na vystúpenie pána poslanca nie sú faktické poznámky. Ešte chce v rozprave vystúpiť pán poslanec Kadúc. Zajtra. Prajem vám pekný večer a prerušujem rokovanie. A zajtra, zajtra teda budeme pokračovať vystúpením pána poslanca Kadúca a potom nasleduje zlúčená rozprava o dvoch bodoch, prvým je návrh poslancov Kuffu, Kvasničku a Mikloška na vydanie ústavného zákona, ktorým sa mení a dopĺňa Ústava Slovenskej republiky, a druhým je návrh poslancov Kuffu, Kvasničku a Mikloška na vydanie zákona, ktorým sa zrušuje zákon o umelom prerušení tehotenstva v znení neskorších predpisov a ktorým sa menia a dopĺňajú niektoré zákony. Takže ešte raz, pekný večer, uvidíme sa zajtra ráno o 9.00 hod. (Prerušenie rokovania o 18.54 hodine.)
Glváč, Martin, podpredseda NR SR (2017-11-28):
Ďakujem. Otváram rozpravu. Do rozpravy som dostal jednu písomnú prihlášku. Pán poslanec Fecko, nech sa páči.
Jurinová, Erika, podpredsedníčka NR SR (2014-11-09):
Pán poslanec Huba.
Kollár, Boris, predseda NR SR (2022-12-06):
Pán poslanec Podmanický, nech sa páči, máte slovo.
P. Minárik, poslanec: (2005-05-10):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu 15 dní pred schôdzou, na ktorej sa uskutočňuje prvé čítanie. Predseda Národnej rady posúdil uvedený návrh a podľa § 70 ods. 1 zákona Národnej  rady o rokovacom poriadku a podľa legislatívnych pravidiel zaradil ho na rokovanie dnešnej 42. schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, ktoré sú uvedené v § 67 a § 68 zákona Národnej rady o rokovacom poriadku, ako aj všetky ostatné pravidlá, ktoré vyplývajú z legislatívnych pravidiel. Z vecného hľadiska zastávam názor, že ide o závažnú problematiku implementácie smernice 2003/71/EÚ zo 4. novembra 2003 o prospekte, ktorým sa zverejňuje pri verejnej ponuke cenných papierov alebo pri ich prijatí na verejné obchodovanie, ako aj niektoré ďalšie eurolegislatívne záležitosti v oblasti kapitálového trhu. Zároveň sa zvyšuje ochrana investorov na finančných trhoch. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada, ak to nevyplynie ináč z rozpravy, uzniesla podľa § 73 ods. 3 písm. c) rokovacieho poriadku o tom, že tento návrh prerokujeme v druhom čítaní a súčasne odporučím v zmysle § 74 ods. 1 zákona Národnej rady o rokovacom poriadku v súlade s rozhodnutím predsedu Národnej rady z 25. apríla 2005 č. 1150 prideliť v druhom čítaní tento návrh zákona trom výborom: ústavnoprávnemu výboru, Výboru Národnej rady pre hospodárstvo, privatizáciu a podnikanie a Výboru Národnej rady pre pôdohospodárstvo. Za gestorský výbor navrhnem výbor pre financie, rozpočet a menu. Ďakujem, pán predseda, prosím, otvorte rozpravu.
Herák, Ján, poslanec NR SR (2021-02-04):
Pán predsedajúci, dajte, prosím, hlasovať o bode 8 pozmeňujúceho návrhu pána poslanca Viskupiča.
B. Bugár, podpredseda NR SR: (2002-02-08):
V. Bajan, poslanec: Ďakujem pekne, pán podpredseda. Vážení desiati pozostalí, ja by som len chcel podporiť tento návrh, aby sme ho posunuli do druhého čítania. Naozaj sú tam veci, o ktorých by sme sa mohli, predpokladám, pri väčšej účasti porozprávať, pretože ide o dosť vážny sociálny problém, aj spoločenská objednávka je pomerne vysoká. Ja, samozrejme, mám určité odporúčania, o ktorých budeme diskutovať s pánom predkladateľom a skupinou poslancov. Predpokladám, že aj ten čas by sme mohli využiť na spoločné stretnutie za účasti odborníkov a mohli by sme si niektoré veci vyjasniť, takže naozaj budem odporúčať pri hlasovaní zaradiť tento návrh do druhého čítania s tým, že by sme ho po dohode mohli čiastočne upraviť aj o niektoré iné prvky, ktoré by v prípade schválenia alebo odporúčania odbornej verejnosti mohli tento návrh dopracovať. Ďakujem pekne.
Danko, Andrej, predseda NR SR (2019-06-25):
Poslankyňa Grausová s reakciou.
Poliačik, Martin, poslanec NR SR (2014-10-28):
Ďakujem. Budem reagovať len na tie dva posledné príspevky, lebo neviem, či kolegovia prišli až na koniec môjho príspevku alebo nepočúvali ma poriadne. Ja som nehovoril predsa všeobecne, že je taký každý policajt, ja som to niekoľkokrát zopakoval, že verím, že väčšiny policajtov sa toto netyka a že hovoríme o tolerovanej menšine. Ale tvrdiť, že niečo také v silových zložkách na Slovensku neexistuje, je zatváranie očí pred reálnym problémom. A to vám povie mnoho ľudí, ktorí sa v tom prostredí pohybujú. A koniec koncov raz za čas nám to vylezie na povrch a potom je s tým problém. Spomeniem problém pána Mišúna, ktorý bol mestským policajtom, spomeniem ešte raz problém pred klubom Mariachi, kde bezbranného človeka na zemi kopal aktívny vojak. A preto som to spomenul, že hovorím, že toto je vrchol ľadovca a pod ním sa určite niečo deje, čo stojí za to, aby sme sa na to pozreli a aby sa ten problém odstraňoval. Ja nehovorím, že je taký každý policajt, a nehovorím ani, že je ich taká väčšina. Ja hovorím, že ten problém v silových zložkách existuje. A za tým si stojím. Čo sa týka nahlasovania tých sexuálnych trestných činov, tam je presne to isté. Ja nevravím, že to je zakaždým, že to je vždy, ja hovorím, že je strašne veľa výpovedí obetí znásilnenia, ktoré tvrdia, že zo strany polície nielenže neprišla k nim podpora ale že spôsob, akým sa k nim policajti správali, bol viac traumatizujúci ako samotný ten zážitok. Toto som si ja nevymyslel. Keď sa pozriete na ten portál obetí nemlčme.sk, tam si to môžete sami prečítať. Ak s tým niečo neurobíme, tak potom budeme mať každý rok takéto štatistiky a budeme iba krútiť hlavou,... (Prerušenie vystúpenia časomerom.)
P. Hrušovský, podpredseda NR SR: (2002-05-21):
Neschválili sme návrh. J. Langoš, poslanec: Pán predsedajúci, nechajte, prosím, hlasovať o tretej pripomienke prezidenta Slovenskej republiky.
Baláž, Vladimír, poslanec NR SR (2017-02-08):
Ďakujem. No ťažko sa to počúva, tieto vaše prednesy. Naozaj taká politická poznámka, ja som úplne prekvapený, že taká strana, ako je Kotlebova strana, je taká liberálna alebo ultraliberálna, že hlavne v tomto zmysle. No ja som z toho úplne prekvapený. Samozrejme, široké zavedenie očkovania, zavedenie antibiotík predĺžilo život všetkých nás. Bez toho by polovica z nás už tu možno nebola. To si treba jednoducho uvedomiť. Edward Jenner, ktorý bol priekopník v očkovaní, by sa musel obracať v hrobe, keby počúval tieto reči. Ja by som to nikomu z vás neprial, aby niektoré vaše dieťa ochorelo na poliomyelitídu len preto, že nebolo zaočkované. A preto neochorie, preto bola poliomyelitída, čiže detská obrna takmer eradikovaná z celého sveta, že bolo zavedené široké očkovanie. Široké, široké očkovanie. Niet žiadnych, samozrejme, jasných vedeckých dôkazov o tom, že by očkovanie niekomu vadilo, alebo že by malo nejaké neblahé účinky na ľudský život alebo na zdravie. Samozrejme, také jednotlivé správy vytrhnuté z kontextu, to sa dá používať stále. Argument, že jeden doktor niekde v Brne to vyšetril a zistil, že sú tam, to, to nemá nič spoločné s nejakým medicínsko-vedeckým pohľadom na svet. Samozrejme, ešte raz opakujem, toto je čisto vedecká záležitosť, o ktorej sa, samozrejme, dá debatovať. Je veľa názorov na to, kde by sme sa mali poddať, ale poddať alebo vniesť tento systém alebo tento pohľad na politickú scénu je podľa mňa absolútne tristné. Som absolútne proti takémuto spôsobu. Ďakujem.
Hort, Milan, podpredseda NR SR (2011-12-14):
S faktickými poznámkami páni poslanci Blanár, Fronc, Tomanová. Uzatváram možnosť prihlásiť sa s faktickou poznámkou. Slovo má pán poslanec Blanár.
P. Hrušovský, podpredseda NR SR: (2001-09-20):
(Hlasovanie.) Prítomných 131, za návrh 83, proti 1, zdržalo sa 47. Bod 20 zo spoločnej správy sme schválili.
Baránik, Alojz, poslanec NR SR (2019-10-16):
Ja by som zareagoval, pán kolega Budaj, len na jednu vašu poznámku, keď ste povedali, že vám nikto neverí. Toto je (zaznievanie gongu), toto je určitý koncept, ktorý funguje v slušných krajinách, lenže my, bohužiaľ, sme sa už dostali niekde inde. Sme sa dostali do stavu, kedy na tom nezáleží, že generálnemu prokurátorovi, Generálnej prokuratúre nikto neverí. Jednoducho oni znovu vyhrajú voľby a tým je vec vybavená. A to, že čo si ľudia myslia o tom, že na Generálnej prokuratúre je vedenie, ktoré je celé skorumpované, že je to vedenie, ktoré je napojené na Kočnera, to je jedno, nech si ľudia myslia, čo chcú, máme slobodu myslenia zatiaľ. Tak tým je to vybavené a vyhraj voľby, môžeš všetko a to teraz títo všetci borci dúfajú, že to ešte raz otočia a potom sa na všetko zabudne.
Laurenčík, Milan, podpredseda NR SR (2022-02-23):
Áno, áno.
Susko, Boris, minister spravodlivosti SR (2023-12-07):
Ďakujem pekne za slovo, vážený pán predseda. Vážená pani poslankyňa, vážení páni poslanci, návrhom, ktorý sa, ktorým sa mení a dopĺňa zákon o spotrebnej dani z minerálneho oleja, alkoholických nápojov a tabakových výrobkov sa zosúlaďujú ustanovenia zákona o spotrebnej dani z minerálneho oleja s Ústavou Slovenskej republiky, ktoré upravujú kvantitatívne podmienky pre osoby žiadajúce o vydanie povolenia na distribúciu pohonných látok, a to na základe nálezu Ústavného súdu Slovenskej republiky z 10. novembra 2021. V súvislosti s transpozíciou smernice Rady Európskej únie 2020/262, ktorou bola s účinnosťou 13. februára 2023 do zákona o spotrebných daniach implementovaná elektronizácia prepravy zdanených predmetov spotrebných daní uvedených do daňového voľného obehu na podnikateľské účely v rámci členských štátov Európskej únie a v rámci daňového územia obdobná osobitná úprava prepravy zdanených pohonných látok, nafty a benzínu. Návrh zákona reaguje na nezrovnalosti, ktoré vyplynuli z aplikačnej praxe naprieč daňovou legislatívou spotrebných daní pri uplatňovaní elektronického systému monitorovania prepravy zdanených predmetov spotrebnej dane. Ďalej sa navrhujú úpravy na zníženie administratívnej záťaže daňových subjektov obchodujúcich s predmetmi spotrebnej dane, napríklad pri poskytovaní údajov, ktoré si colné úrady vedia zistiť z verejne dostupných zdrojov. Vážená pani poslankyňa, vážení páni poslanci, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem pekne.
Pellegrini, Peter, podpredseda NR SR (2020-07-09):
Pán poslanec Kuriak.
Paška, Pavol, predseda NR SR (2012-08-02):
Vážené panie poslankyne, páni poslanci, budeme teraz hlasovať o prerokovaných bodoch. Najprv budeme hlasovať o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané predsedovi Národnej rady Slovenskej republiky , je to tlač 118. Ako prvé bude hlasovanie o tom, že Národná rada berie na vedomie vyjadrenie pani poslankyne Gibalovej, že písomnú odpoveď ministra Jahnátka na interpeláciu č. 11 nepovažuje za uspokojivú. Hlasujeme. (Hlasovanie.) 136 prítomných, 58 bolo za, 18 proti, 60 sa zdržalo. Konštatujem, že sme tento návrh neschválili. Teraz budeme hlasovať o uznesení, ktorým Národná rada berie na vedomie písomné odpovede členov vlády. Hlasujeme. (Hlasovanie.) 141 prítomných, 80 bolo za, 34 proti, 26 sa zdržalo, 1 nehlasoval. Konštatujem, že sme zobrali na vedomie písomné odpovede členov vlády na interpelácie poslancov. Poprosím pani poslankyňu Košútovú, aby ako poverená členka výboru pre pôdohospodárstvo a životné prostredie uvádzala hlasovanie o návrhu uznesenia k tlači 113 a 117. Je to Rada Slovenského pozemkového fondu. (Hlasovanie o návrhu na odvolanie a voľbu členov Rady Slovenského pozemkového fondu , tlač 113 a tlač 117.)
Kamenický, Ladislav, poslanec NR SR (2012-12-05):
Takže pristúpime k hlasovaniu o pozmeňujúcom návrhu, ktorý podal poslanec Náhlik. Nejde mi zariadenie. A už ide.
Pellegrini, Peter, podpredseda NR SR (2020-07-23):
Ďakujem pekne. Na vaše vystúpenie – sedem faktických poznámok. Ako prvá, pani poslankyňa Zemanová.
M. Číž, podpredseda NR SR: (2010-05-26):
Slovo má pán poslanec Dzurinda.
Ľ. Vážny, minister dopravy, pôšt a telekomunikácií SR: (2009-09-10):
Ďakujem za pozornosť.
Vaľová, Jana, poslankyňa NR SR (2018-03-13):
Ďakujem veľmi pekne. Pani kolegyňa, keby ste nerobili bojkot a boli ste na výbore pre sociálne veci, tak by ste vedeli, že sme pod..., že som podala viacero pozmeňujúcich návrhov a jeden z pozmeňujúcich návrhov aj hovorí v §, v čl. 18 bode 12, §, § 53: „Navrhuje sa vypustiť časové obmedzenie poskytovania príspevku a nastaviť poskytovanie príspevku v trojročnom období s maximálnou sumou príspevku.“ Takáto úprava sa navrhuje s cieľom zabezpečiť poskytovanie príspevku na dodatočné náklady spojené so zamestnávaním osôb, ktoré sú znevýhodnenými osobami z dôvodu spočívajúci im v zlom zdravom stave, počas celého obdobia ich zamestnávania. Rovnako som podala pozmeňujúci návrh: V čl. 18 bode 20 § 72 ,kde sa dopĺňa odsek 3 a 4, je tam prechodné ustanovenie: „navrhuje sa s cieľom poskytnúť potrebnú istotu chráneným dielňam, ktoré uvažujú o prechode do režimu integračného sociálneho podniku.“ Čiže tie chránené dielne môžu prejsť do toho integračného sociálneho podniku. Prechodné obdobie má slúžiť na to, aby existujúce chránené dielne mohli nový štatút indikačného sociálneho podniku vyskúšať bez rizika, že v prípade nevyhovujúcej aplikačnej praxe zostanú čo i len dočasne visieť vo vzduchoprázdne, teda bez podpory podľa akéhokoľvek zákona. Čiže určite sme sa týmto zaoberali a určite sme tieto pripomienky sa snažili teda tak, aby sme aj osobám znevýhodneným, ktoré majú znevýhodnený zdravotný stav, boli nápomocní. A takisto sme sa snažili aj legislatívu Európskej únie zapracovať, teda aj nariadenia Európskej únie č. 346/2013 o európskych fondoch v sociálnych podnikoch. Čiže aj tam sme išli ešte, ešte aj nad rámec tohto zákona, ktorý bol vlastne predložený do Národnej rady Slovenskej republiky. Je mi ľúto, že ste neboli, že ste bojkotovali na tom výbore, lebo určite by ste to boli vedeli. Bolo to 21 pozmeňujúcich návrhov. Takže určite vychádzame maximálne v ústrety a opravujeme tento zákon tak, aby bol naozaj veľmi kvalitný a prospešný. Ďakujem.
K. Tóthová, poslankyňa: (2004-09-08):
Ďalej mám otázku na predkladateľa. V § 25, ktorý upravuje právne postavenie organizácií na ochranu spotrebiteľov, sa píše, že tieto organizácie môžu vykonávať podnikateľskú činnosť. No, neviem prečo, neviem ako a neviem, čo sa tým myslí, pretože keď chránim spotrebiteľa, tak vyvíjam činnosť, kde hovorím v záujme ich práv, presadzujem nejaké nové požiadavky a neviem si predstaviť, ako by sa to uskutočňovalo prostredníctvom podnikateľskej činnosti, ale táto moja otázka môže byť dôsledkom mojej nedostatočnej znalosti problematiky, preto by som chcela požiadať pána predkladateľa, keby bol taký láskavý mi toto vysvetliť. Ďalej spravodajkyňa spomínala, že nebude mať predložený legislatívny návrh žiadne finančné dopady. Ja znovu mám otáznik. V § 26 sa uvádza: „Ministerstvo v súlade so zákonom o štátnom rozpočte poskytne dotácie na činnosť združení.“ Dotácia, to  je finančná otázka. Poskytne, je formulácia povinnosti, teda z čoho bude plniť túto povinnosť, či ministerstvo bude mať v rozpočte kapitolu zvýšenú, a potom je to vlastne finančný dopad a má to finančné nároky a to, čo bolo uvedené, neodráža realitu. Ďakujem za pozornosť. (Potlesk.)
Grendel, Gábor, podpredseda NR SR (2020-11-26):
Pán poslanec Taraba, s faktickou poznámkou. Nie je v miestnosti. Pán poslanec Kašper.
Pellegrini, Peter, predseda NR SR (2023-11-16):
S reakciou na faktické pán poslanec Sabo.
Pellegrini, Peter, podpredseda NR SR (2020-05-19):
Pán poslanec Čepček.
Bugár, Béla, podpredseda NR SR (2018-05-25):
Vyhlasujem rozpravu o tomto bode programu za skončenú. Pani poslankyňa Dubačová, môžte sa vyjadriť v rozprave.
Brocka, Július, poslanec NR SR (2012-07-31):
Pán kolega Kaník, neinformovaný človek by mohol namietať, že prirovnávate skrátené legislatívne konanie pri tomto zákone k zlodejine a k zlodejom, lebo rýchlosť, tá expresná rýchlosť, s akou rokujeme o takom dôležitom zákone, môže byť aj znakom reformátora. Lebo poznáte to, na Slovensku sa hovorí, že kto rýchlo dáva, dvakrát dáva. Keď je veľmi zle, tak treba rýchlo konať. Čiže mohlo by to u takého neinformovaného poslucháča vyvolať dojem, že tento návrh a vlastne aj táto vláda, oni sú vlastne reformátori. Ale naozaj, keď človek dlhšie uvažuje o tom a nakoniec prečíta si ten návrh zákona, tak veľmi rýchlo zistí, že reformný potenciál tejto vlády je dosť malý. A ak sú tam zmeny, s ktorými môžeme súhlasiť, tak sú odpísané z návrhu bývalej vlády. A preto si, rovnako ako vy, myslím, že v tomto prípade rýchlosť musí mať aj zlodej, aby ho nechytili, aby ho nemohli postihnúť za jeho správanie. A preto aj mne to tak vychádza, že tento postup, ktorý zvolila táto vláda skráteným legislatívnym konaním, viac pripomína zlodeja ako reformátora.
Pellegrini, Peter, predseda NR SR (2024-02-07):
Ďakujeme vám veľmi pekne. Na vaše vystúpenie evidujem päť faktických poznámok. Ako prvý pán poslanec Čaučík.
Sulík, Richard, predseda NR SR (2011-09-14):
Pán poslanec Jasaň.
Bugár, Béla, podpredseda NR SR (2018-03-14):
Ďakujem pekne. Teraz prosím spravodajkyňu, pardon, predsedníčku výboru pre ľudské práva a národnostné menšiny poslankyňu Annu Verešovú, aby informovala Národnú radu o výsledku prerokovania tejto správy vo výbore. Nech sa páči.
B. Bugár, podpredseda NR SR: (2005-05-25):
(Hlasovanie.) Prítomných 134 poslancov, za návrh 98, proti 5, zdržalo sa 30 poslancov, nehlasoval 1. Konštatujem, že návrh zákona aj s pozmeňujúcimi a doplňujúcimi návrhmi sme schválili. Vážené panie poslankyne, ešte budeme hlasovať o návrhu uznesenia. Pán spravodajca, nech sa páči.
Glváč, Martin, podpredseda NR SR (2017-02-07):
Ďakujem. Otváram všeobecnú rozpravu. Do rozpravy som dostal dve písomné prihlášky, za klub SaS pani poslankyňa Zemanová a potom pán poslanec Galek. Nech sa páči, poslankyňa Zemanová.